## Løsningsforslag til oppgaver kapittel 2 – Fra idé til bedrift

### Oppgave 2.1.1.

1. Gjennomfør oppgaven. Alternativt kan du velge en aktivitet av noe omfang som du driver med og interesserer deg for, som grunnlag for metoden.
2. Rask vurdering av om det er en mulighet:

Løser idéen et viktig problem?

Kan idéen raskt bli til en bedrift?

Lar idéen seg gjennomføre?

### Oppgave 2.1.2

Brainwriting forutsetter god organisering. Lag separate bord, husk at idéer som andre har skrevet kan bli videreutviklet av neste person.

### Oppgave 2.1.3

1. Personen i oppgaven bør enten avklare med sjefen hvorvidt det er aktuelt å starte med PC-reparasjoner i nåværende bedrift, alternativt informere sjefen om at han eller hun vurderer å starte på egen hånd. Årsaken er at informasjonen som viser muligheten kommer fra eksisterende arbeidsplass, og en viss lojalitet til arbeidsgiver er korrekt i en slik situasjon.
2. Barnearbeid er ikke tillatt i Norge, men kan være både tillatt og viktig for enkeltfamilier i andre land. Vurderingen vil være både av etisk karakter, barnearbeid ok eller ikke, og av omdømmemessig karakter, hva skjer hvis blir kjent at bedriftens produkt kommer fra land med barnearbeid. Intet fasitsvar på denne.
3. Aktuell problemstilling. Elevene er sannsynligvis både vant til å gi fra seg personlig informasjon på nettet, og de har ofte lang erfaring i å vurdere gevinsten ved å gjøre det. Overvåkningsperspektivet kan også være viktig.
4. På lik linje med el-biler der batteriproduksjonen forårsaker utslipp av miljøgasser som til en viss grad reduserer miljøgevinsten. Men el-sykler er uansett mer miljøvennlig en biler (både el og andre).

### Oppgave 2.2.1

1. 58 995 barn ble født i 2013 (kilde SSB). Det enkle svaret her er dermed at TAM er 58 995 barnevogner per år.

Svaret kan bli mer presist ved for eksempel å anta at en barnevogn holder til to barn (dvs. både til førstefødte og neste barn).

1. I 2013 var det 5 109 100 personer i Norge. Det gir 5 109 100/58 995 = 86,6 dvs. 1 fødsel per 86,6 innbygger.

Antall innbyggere i de 5 største byene 2013

Oslo 925 228 / 86,6 = 10 684 Fødsler

Bergen 247 731 / 86,6 = 2 861 Fødsler

Stavanger/Sandnes 203 771 / 86,6 = 2 353 Fødsler

Trondheim 169 972 / 86,6 = 1 963 Fødsler

Drammen 110 773 / 86,6 = 1 279 Fødsler

Samlet er det forventet 19 139 fødsler i de fem største byene, dvs. SAM = 19 139  
 barnevogner.

1. SOM = 15 barnevogner på lager ved månedsstart \* 12 måneder \* 5 butikker = 900 barnevogner per år.
2. Antall kunder etter 5 år bør være 15 % av SAM = 19 139 \* 15 % = 2 871 barnevogner.
3. Markedsmuligheten ser bra ut. Det er foreløpig ikke mange konkurrenter og markedet bør være stort nok til å skape en lønnsom bedrift.

### Oppgave 2.2.2

1. Nei, bedriften går med et underskudd på kr 900 000 første året.
2. Samlet overskudd etter 5 år: kr 15 500 000   
   Se regnearket: Løsningsforslag oppgave 2.2.2 Elektrisk barnevogn.
3. Etter etableringen har bedriften en fortjenestemargin på 27,3 %, noe som er meget bra for en bedrift av denne typen.

### Oppgave 2.3.1

Det er brukt forretningsmodell.

### Oppgave 2.3.2

Se egen fil: Løsningsforslag oppgave 2.2.3 Business model canvas – Elektrisk barnevogn (powerpoint)

### Oppgave 2.4.1

1. Vurdering av usikkerhet

Produkt: Usikkerhet kan oppstå i forhold til produktutvikling (er det mulig å lage) og

produksjon (kan produktet produseres billig nok og med høy nok kvalitet).

Marked: Usikkerhet i forhold til hvor mange som vil kjøpe produktet, hvorvidt de som kjøper produktet liker det godt nok til å anbefale til andre, og i forhold til hvilken pris som kan oppnås for produktet.

1. Forretningsplan kan være bra når det er liten usikkerhet og stor mulighet for planlegging i forkant. Lean oppstart passer for situasjoner med stor markedsusikkerhet.